ΔΕΛΤΙΟ ΤΥΠΟΥ
Όμιλος Acmon και METTLER TOLEDO: Η τεχνολογία ελέγχου προϊόντων στην πράξη
Technology on the Move | Greece Roadshow 2026: Ζωντανές επιδείξεις με πραγματικά προϊόντα πελατών, μέσα από προκαθορισμένες επισκέψεις σε βιομηχανικές εγκαταστάσεις.
Δεν παρουσιάζουμε απλώς την τεχνολογία. Δίνουμε στις βιομηχανίες τη δυνατότητα να τη δοκιμάσουν με τα δικά τους προϊόντα.
Με αυτή τη φιλοσοφία, ο Όμιλος Acmon, μέσω της Acmon Data και σε συνεργασία με τη METTLER TOLEDO, παρουσιάζει το Technology on the Move | Greece Roadshow 2026, που θα πραγματοποιηθεί από τις 16 Νοεμβρίου έως τις 5 Δεκεμβρίου 2026.
Το ειδικά εξοπλισμένο Demo Van της METTLER TOLEDO θα επισκεφθεί, κατόπιν ραντεβού, επιλεγμένες βιομηχανίες στη Μακεδονία, τη Βόρεια και Κεντρική Ελλάδα και την Αττική, φέρνοντας τα νέα συστήματα X-Ray X12 και Metal Detector M50 Series απευθείας στον χώρο των επιχειρήσεων.
Κατά τη διάρκεια των επισκέψεων, οι συμμετέχοντες θα έχουν τη δυνατότητα να πραγματοποιήσουν ζωντανές δοκιμές με τα δικά τους προϊόντα, να αξιολογήσουν την αποτελεσματικότητα των συστημάτων στην ανίχνευση ξένων σωμάτων και να διερευνήσουν, με την υποστήριξη εξειδικευμένων τεχνικών, λύσεις προσαρμοσμένες στις απαιτήσεις της παραγωγής τους.
Η πρωτοβουλία εντάσσεται στη στρατηγική του Ομίλου Acmon για στενότερη συνεργασία με την ελληνική βιομηχανία, συνδυάζοντας προηγμένο εξοπλισμό, εξειδικευμένη τεχνογνωσία και άμεση τεχνική υποστήριξη. Στόχος είναι η ουσιαστική αξιολόγηση των διαθέσιμων λύσεων σε πραγματικές συνθήκες, με γνώμονα την ασφάλεια των προϊόντων, τη διασφάλιση της ποιότητας και την αποδοτικότητα της παραγωγής.
Κλείστε τη δική σας επίδειξη. Τηλέφωνο Επικοινωνίας: 210 61 05 831
Οι διαθέσιμες ημερομηνίες είναι περιορισμένες.


